 እቲ ብርክት ዝበሉ ፖለቲከኛታት ዝፍርምዎ ዘለዎ ናይ ተቓውሞ ፊርማ ብነባር ገዛኢ ሆንግኮንግ ክርስቶፎር ፓተንን ሚኒስተር ጉዳያት ወጻኢ እንግሊዝ ነበር ማልኮለም ሪፍኪንድ እዩ ተጻሒፉ ሕዚ ግን ከካብ 23 ሃገራት ዛጊድ 186 ኣባላት ሃገራዊ ባይቶን ፍሉጣት ፖለቲከኛታትን ፊርኦም ኣዕሊቦምሉ ኣለዉ እቲ መግለጺ ተቓውሞ መንግስቲ ቻይና ዝርቅቖ ዘሎ ኣብ ግዝኣት ሆንግኮንግ ሓድሽ ናይ ድሕነት መሓውራት ክዝርግሕ ዘኽእል ምኳኑ እዩ ዝገልጽ እዚ ስጉምቲ ድማ ሆንደግ ኮንግ ኣብ 1997 ናብ ቻይና ክትጽምበር እንከላ ዝተፈረመ ሓበራዊ ውዕል ዘፍርስ ምዃኑ የረድእ ቻይና ኣብ ጉዳይ ሆንግኮንግ ዝኣተወቶ ቃል ትዓጽፍ እንተኾይና ኣብ ካሊእ ጉዳያትውን ሰብ ኣይክኣምናን ዝብል ይርከቦ እቲ መገለጺ ተቓውሞ ቻይና መራኽብ ኲናት ኣመሪካ ናብ ወዳባት ሆንግ ኮንግ ከይኣትዋ ወሲና ክታሞም ካብ መንጎ ዘዕለቡ ገለ 17 ኣባላት ሃገራዊ ባይቶ ኣመሪካ ዝርከብዎም ኮይኑ ብፍላይ ድማ ሓለፍቲ ቀዋሚ ኮሚተ ድሕነትን ቀዋሚ ኮሚቴ ጉዳያት ወጻኢን ኣለውሉ ኣብ ብሪጣንያ ድማ 44 ኣባላት ሃገራዊ ባይቶ ዝፈረሙ ኮይኖም ሓላፊ ቀዋሚ ኮሚቴ ጉዳያት ወጻእን ገለ ኣባላት ካቢኔን ይርከብዎም እዚ ዝኸውን ዘሎ ብሰንኪ ጉዳያት ንግድን ለበዳ ኮሮናቫይረስን ርክብ ኣመሪካን ቻይናን ኣብ ዝሓርፈፈሉ እዋን እዩ ትራምፕ መንግስቲ ቻይና እዚ ሕጊ ዘጸድቕ እንተኾይኑ ኣመሪካ ቅድም ክትብል ንሆንግኮንግ እትህባ ዝነበረት ጥቕማ ጥቕምታት ንግዲ ጠጠው ከብል ከምዝኽእል ኣንፊቱ ኣሎ ቻይና እዚ ሕጊ ንምንታይ እያ ኣንቂላቶ? 